Pimenov Vladimir

Vladimir Vladimirovič Pimenov (; sünd. 24. sügüz'ku 1930, Voronež, Venäman NFST, NSTÜ — kol. 1. kül'mku 2012, Moskv, Venäma) oli nevondkundaline i venämalaine etnograf da etnolog, specialist suomalaiž-ugrilaižes kul'turas. Kirjuti läz sadad tedotöid venän kelel.

 Biografii 
Tuleban aigan tedomez' oli sündnu V.F. Pimenov-čomamahtontedomehen (1905−1995) kanzha. Openui Moskvan valdkundaližen universitetan istorijan fakul'tetas vll 1949−1954, etnografijan kafedr.

Pimenov oli Karjalan kodirandantedištandmuzejan palakundan pämehen Petroskoiš vll 1954−1958. Vodele 1958 kändihe NSTÜ:n Tedoakademijan Etnografijan institutanno aspiranturan pästnikan, openui stacionaratomikš. Vll 1958−1966 radoi Karjalan tedokeskusen Kelen, literaturan i istorijan institutas. Vahvišti kandidatan dissertacijad vepsläižiden etnižes istorijas vl 1966 i oli valitud NSTÜ:n Tedoakademijan Etnografijan institutan tedoradnikaks konkursan kal't. Istorijan tedodoktor (1977).

Vll 1986−2006 — professor, radoi Moskvan valdkundaližes universitetas sen etnologijan kafedran pämehen.

 Tedotöiden nimikirjutez 
 Пудож. [Ист.] очерк о городе и районе. Петрозаводск, 1957.
 Верхний Олонец — посёлок лесорубов: Опыт этнографического описания. М.-Л., 1964. (Toižed avtorad: Р.Ф. Тароева, З.Н. Кельсеева da tž.)
 Вепсы: Очерк этнической истории и генезиса культуры. М.-Л., 1965.
 Карелия глазами путешественников и исследователей XVIII и XIX веков. Петрозаводск, 1969. — 263 lpp. (Toine avtor: Е.М. Эпштейн.)
 Удмурты: Этносоциологические очерки. Ижевск, 1976. (Toine avtor: Л.С. Христолюбова.)
 Удмурты: Опыт компонентного анализа этноса. Л., 1977.

 Homaičendad 

Kategorii:Etnologad
Kategorii:Etnografad
Kategorii:Suomalaiž-ugrilaine mail'm
Kategorii:NSTÜ:n tedomehed
Kategorii:Venäman tedomehed
Kategorii:Tedomehed kirjamišton mödhe
Kategorii:Personalijad kirjamišton mödhe
Kategorii:Sündnuded Voronežha